b'\n_START_ARTICLE_\nDru\xc5\xa1tvo za srpski jezik i knji\xc5\xbeevnost u Hrvatskoj\n_START_PARAGRAPH_\nDru\xc5\xa1tvo za srpski jezik i knji\xc5\xbeevnost u Hrvatskoj, neprofitna stru\xc4\x8dna organizacija koja okuplja znanstvene i stru\xc4\x8dne radnike na teritoriju Republike Hrvatske koji se bave prou\xc4\x8davanjem i nastavom srpskog jezika i knji\xc5\xbeevnosti. Dru\xc5\xa1tvo djeluje na cijelom teritoriju Republike Hrvatske, a sjedi\xc5\xa1te mu je u Vukovaru. U svom radu Dru\xc5\xa1tvo ravnopravno koristi srpski i hrvatski jezik._NEWLINE_Dru\xc5\xa1tvo je osnovala grupa od 28 osniva\xc4\x8da 26. VI. 1998. godine. Za prvog predsjednika izabrana je Mara Beki\xc4\x87-Vojnovi\xc4\x87, prof., za potpredsjednike An\xc4\x91elka Pavi\xc4\x87, prof., i Milica Stojanovi\xc4\x87, prof, a za sekretara Danko Nikoli\xc4\x87, dipl. pravnik. Sada\xc5\xa1nji je predsjednik Mara Beki\xc4\x87-Vojnovi\xc4\x87. \xc4\x8clanovi su uglavnom iz Vukovarsko-srijemske i Osje\xc4\x8dko-baranjske \xc5\xbeupanije (Srijem, Slavonija i Baranja).\n_START_SECTION_\nSuradnja\n_START_PARAGRAPH_\nDru\xc5\xa1tvo je uspostavilo kontakt s istoimenim udru\xc5\xbeenjem u Beogradu, kao i s Institutom za srpski jezik iz Beograda._NEWLINE_\xc4\x8clanovi Dru\xc5\xa1tva su 2002. godine bili u posjetu Matici srpskoj u Novom Sadu, gdje im je predsjednik Matice prof. dr. Bo\xc5\xbeidar Kova\xc4\x8dek odr\xc5\xbeao zanimljivo predavanje o povijesti te ustanove.'